CELEX: 62021TN0534
Language: da
Date: 2021-09-01 00:00:00
Title: Sag T-534/21: Sag anlagt den 1. september 2021 — VP mod Cedefop

25.10.2021   
            
            
               DA
            
            
               Den Europæiske Unions Tidende
            
            
               C 431/47
            
         
      Sag anlagt den 1. september 2021 — VP mod Cedefop
      (Sag T-534/21)
      (2021/C 431/55)
      Processprog: engelsk
      
         Parter
      
      
         Sagsøger: VP (ved advokat L. Levi)
      
         Sagsøgt: Det Europæiske Center for Udvikling af Erhvervsuddannelse (Cedefop)
      
         Sagsøgerens påstande
      
      
                  —
               
               
                  Annullation af sagsøgtes afgørelse om ikke at implementere afsnit 1 og 2 i den dispositive del af Den Europæiske Unions Rets dom af 16. december 2020 i sag T-187/18, VP mod Cedefop.
               
            
                  —
               
               
                  Annullation af den konnekse afgørelse om ikke at forlænge sagsøgerens ansættelseskontrakt på ubestemt tid med tilbagevirkende kraft.
               
            
                  —
               
               
                  Sagsøgte tilpligtes at erstatte det af sagsøgeren lidte ikke-økonomiske tab, der efter ret og billighed er opgjort til 50 000 EUR.
               
            
                  —
               
               
                  Sagsøgte tilpligtes at erstatte det af sagsøgeren lidte økonomiske tab, svarende til omkostningerne i forbindelse med den nødvendige administrative procedure fra datoen for dommen i sag T-187/18, VP mod Cedefop.
               
            
                  —
               
               
                  Cedefop tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at sagsøgtes afgørelse om ikke at implementere de centrale afsnit 1 og 2 i dom af 16. december 2020 i sag T-187/18, VP mod Cedefop, og følgelig om ikke at forlænge sagsøgerens ansættelseskontrakt, er behæftet med en tilsidesættelse af begrundelsespligten.
               
            
                  2.
               
               
                  Andet anbringende om, at sagsøgte har tilsidesat omsorgspligten.
               
            
                  3.
               
               
                  Tredje anbringende om, at sagsøgte har tilsidesat ligebehandlingsprincippet og princippet om beskyttelse af de berettigede forventninger.
               
            
                  4.
               
               
                  Fjerde anbringende om, at sagsøgte misbrugte sine beføjelser.